text: I dag danser de firbenede
  19 april 2015 kl. 08.43
  Søndag er dagen, hvor de økologiske køer kommer på græs og hvor de forårskåde kvitterer med, at hoppe og danse af bare begejstring.
  
  74 økologiske gårde holder i dag åbent hus og lukker samtidig deres køer på græs. Det gælder også på Haugaard ved Gabøl, hvor Jette Jacobsen står klar til at tage imod de besøgende. Sidste år trak arrangementet over 6000 gæster til gården. I år kom der op mod 9000, vurderer Jette Jacobsen.
  I år har Ø mærket 25 års fødselsdag og i hvert fald på Jette Jacobsens gård, bliver der gjort lidt ekstra ud af den økologiske festdag.
  Det betyder, at der bl.a. bliver mulighed for at se den, i nogen kredse, berømte Jens Koklipper i aktion. Jens Koklipper vil demonstrere, hvordan en moderne økologisk ko går til frisør.
  Alle økologiske køer er på græs fra den 15. april og frem til 1. november, for de ikke økologisk køer gælder det for 16 procent.
  320 køer blev i dag lukket ud.
  Se og hør interviewklip med Jette Jacobsen her
  Varighed 0:32
  Kristoffer Høj og Martin Thomsen var også ude og se på køer i dag. Se deres droneoptagelser her.
  
  